Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A biztos már a 2005. év végén javaslatot tett az igazságügy-miniszternek a büntetõeljárásról szóló 1998. évi XIX. törvény
Paragraph Index: 134

A biztos már a 2005. év végén javaslatot tett az igazságügy-miniszternek a büntetõeljárásról szóló 1998. évi XIX. törvény (továbbiakban: Be.) olyan módon történõ módosítására, hogy az biztosítsa, hogy az ellenérdekû felek ne juthassanak hozzá egymás személyes adataihoz az eljárás során, illetve annak lezárásakor. A javaslattal az igazságügy-miniszter nem értett egyet, álláspontja szerint fontos eljárásjogi érdekek sérülnének azzal, hogyha az eljárásban részt vevõ különbözõ felek különbözõ határozatokat kapnának. A biztos álláspontja a kérdéskörrel kapcsolatosan továbbra is az, hogy a célhoz kötöttség elvére tekintettel jogszerûtlen a határozat adattartalma, amennyiben az több adatot tartalmaz annál, mint amennyi a felek adott eljárásban történõ azonosításához szükséges. Teljesen szükségtelen és veszélyes is, hogy az ellenérdekû felek a különbözõ határozatokból hozzájuthatnak a másik fél személyes adataihoz, amikor azoknak gyakorlatilag semmilyen hasznuk nincs a határozat lényegét tekintve. (2214/A/2005, 2091/A/2006) Gyakran jelent gondot az állampolgárok számára, hogy hozzájussanak olyan rendõrségi határozatokhoz, amelyek jogos kárigényük érvényesítéséhez lennének szükségesek – például egy közlekedési balesettel kapcsolatosan –, mivel a rendõrség adatvédelmi okokra hivatkozva megtagadja e határozatok kiadását. A szabálysértésekrõl szóló 1999. évi LXIX. törvény (továbbiakban: Szabstv.) 51. § (1) bekezdése alapján a szabálysértési eljárásban sértett az, akinek jogát vagy jogos érdekét a szabálysértés sértette vagy veszélyeztette. E rendelkezés alapján a balesetben érintett vétlen felet tekinthetjük sértettnek, hiszen az elkövetett szabálysértés sértette az õ érdekeit. A (2) bekezdés alapján a sértett az eljárás 2007/67/II. szám során az õt érintõ iratokat megtekintheti, azokról másolatot kérhet, illetõleg készíthet, az eljárást lezáró határozat pedig egyértelmûen a vétlen felet is érintõ iratnak minõsíthetõ. Amennyiben a balesetben részes, vétlen fél a határozatról abból a célból kíván másolatot kapni, hogy azt jogos kárigénye érvényesítéséhez felhasználja a biztosító elõtt folyamatban levõ eljárásban, úgy ez az adatkezelés, illetve adatátadás teljes mértékben megfelel az Avtv.-ben megfogalmazott követelményeknek. (912/A/2006, 1807/A/2006) Hasonló jellegû problémával szembesült az az állampolgár is, aki polgári pert kívánt volna indítani egy neki kárt okozó szerelõ ellen, azonban az illetõnek csak a nevét és „titkosított” mobiltelefonszámát ismerte.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes